Data was extracted from:https://www.infomed.co.il/diseases/roseola/

המומחים של
Info
med
מסבירים:
אדמדמת היא מחלה קלה המתבטאת בפריחה והיא הנגרמת על ידי
נגיף
(וירוס). ברוב המקרים היא אינה מזיקה ובדרך כלל היא שכיחה בעיקר בקרב ילדים בני ששה חודשים עד שנתיים. לעתים נדירות בלבד, אדמדמת מופיעה אצל ילדים מעל גיל ארבע.
סימפטומים
אדמדמת מתחילה לעתים קרובות בעלייה פתאומית וחדה של החום, שנמשכת שניים עד שלושה ימים, אם כי היא יכולה להימשך עד שמונה ימים. העלייה המהירה בחום היא לעתים הסימן הראשון לאדמדמת. בדרך כלל החום עולה לדרגה גבוהה, לפני שמספיקים להבחין בו. החום גם יורד באופן פתאומי.
לאחר ירידת החום, עלולה להופיע פריחה אדמדמה-ורדרדה, בעיקר על הגו (אזור הבטן, הגב והחזה), על הצוואר ועל הזרועות. הפריחה אינה גורמת לגירוד ונמשכת יום אחד עד יומיים.
במקרים נדירים המחלה מלווה בכאב גרון,
כאב בטן
, שלשולים והקאות.
ילד החולה במחלת אדמדמת נראה לעתים חסר מנוחה או רגזני, יכולה להיות ירידה בתיאבון, אולם רוב הילדים ממשיכים להתנהג בצורה רגילה.
סיבות וגורמי סיכון
אדמדמת נגרמת על ידי שני וירוסים נפוצים. הוירוסים שייכים למשפחת וירוסי ההרפס, אך הם אינם גורמים לפצעי התקררות, או לזיהומים באיברי המין, שוירוסים מסוג הרפס סימפלקס עלולים לגרום. הם מופצים דרך טיפות זעירות של נוזלים מהאף ומהגרון של ילדים הנגועים בהם, אשר נפלטים במהלך צחוק, דיבור, התעטשות, או שיעול. אדמדמת בדרך כלל מופצת על ידי אנשים הנגועים בנגיף, שלא מופיעים אצלם תסמינים.
ילד שחולה במחלת אדמדמת צריך להישאר בבית 24 שעות לאחר שחולף החום ועד שהוא מרגיש טוב.
אבחון ובדיקות
אדמדמת מאבחנים בהסתמך על היסטוריה רפואית ובדיקה גופנית. בדרך כלל
רופא עור
יקבע שמדובר באדמדמת, במקרים בהם היה לילד חום ולאחר מכן מופיעה אצלו פריחה ברורה.
טיפולים ותרופות
חום כתוצאה ממחלת אדמדמת מטופל באמצעות תרופות המכילות פראצטמול או תרופות המכילות איבורפן או באמצעות טבילה באמבט. אסור ליטול אספירין לפני גיל 20, נטילת
אספירין
מתחת לגיל 20 עלולה לגרום להופעת תסמונת ריי.